stanford-oval/wikipedia huggingface dataset:
New Zealand Ice Hockey League

| New Zealand Ice Hockey League |
| --- | --- |

Laji:  Jääkiekko
Maa(t):   Uusi-Seelanti
Perustettu:  2005
Joukkueita:  6
Hallitseva mestari:  Skycity Stampede
Sivusto:  nzihl.com
NZIHL on Uuden-Seelannin korkein sarjataso jääkiekossa. Liiga on perustettu 2005. Liigassa pelaa 6 joukkuetta.
Joukkueet 2023

Auckland Mako
Botany Swarm
Canterbury Red Devils
Phoenix Thunder
Skycity Stampede
West Auckland Admirals
Mestarit

| Vuosi | Mestari | Vastustaja | Tulos | Paikka |
| --- | --- | --- | --- | --- |
| 2005 | Southern Stampede | West Auckland Admirals | 2-1, 6-3 | Dunedin |
| 2006 | Southern Stampede | South Auckland Swarm | 3-3, 5-4 | Botany Downs |
| 2007 | Botany Swarm | Canterbury Red Devils | 7-0 | Christchurch |
| 2008 | Botany Swarm | Canterbury Red Devils | 3-2 | Christchurch |
| 2009 | Canterbury Red Devils | Southern Stampede | 5-4 | Christchurch |
| 2010 | Botany Swarm | West Auckland Admirals | 3-1 | Botany Downs |
| 2011 | Botany Swarm | Southern Stampede | 5-3 | Botany Downs |
| 2012 | Canterbury Red Devils | Southern Stampede | 6-5 vl. | Queenstown |
| 2013 | Canterbury Red Devils | Dunedin Thunder | 7-3 | Dunedin |
| 2014 | Canterbury Red Devils | Dunedin Thunder | 4-3, 14-6 | Dunedin |
| 2015 | Southern Stampede | Canterbury Red Devils |  |  |
| 2016 | Southern Stampede | Canterbury Red Devils |  |  |
| 2017 | Skycity Stampede | West Auckland Admirals | 5-3, 5-2 |  |
| 2018 | West Auckland Admirals | Skycity Stampede | 5-4, 2-1 |  |
| 2019 | Skycity Stampede | West Auckland Admirals | 8-4, 6-2 |  |
2020 2021: 
| 2020 2021 | Ei jaettu COVID-19-koronaviruspandemian takia. |  |  |  |
| 2022 | Skycity Stampede | West Auckland Admirals | 4-3, 2-1 |  |
| 2023 | Skycity Stampede | Botany Swarm | 6-5, 5-2 |  |
Aiheesta muualla

NZ Ice Hockey Federation
Southern Stampede
Dunedin Thunder (Arkistoitu – Internet Archive)
Canterbury Red Devils
ProBoards

ProBoards on yhdysvaltalainen Internet-palvelu, jota käytetään keskustelufoorumien tekemiseen. ProBoards on ilmainen, mutta sillä tehdyille keskustelualueille tulee mainosbannereita.
Patrick Clinger perusti ProBoardsin tammikuussa 2000. 30. huhtikuuta 2005 ProBoardsiin tehtiin päivityksiä, jossa muun muassa ylläpitäjätoimintoja ja keskustelualueiden käyttöä helpotettiin.
ProBoardsia saavat käyttää kaikki yli 13-vuotiaat henkilöt (alle 18-vuotiaat huoltajan luvalla). Kaikkien keskustelualueiden on oltava englannin kielellä. Jos ProBoardsilla luotu keskustelualue rikkoo ProBoardsin sääntöjä, ylläpitäjät saattavat sulkea sen.
Aiheesta muualla

Proboards (englanniksi)
Filmation

Filmationin viimeiseksi jäänyt logo
Filmation oli piirrettyjä valmistava yhtiö, joka perustettiin 1960-luvulla Yhdysvalloissa. Yhtiö muistetaan ankarasta arkistokuvien käytöstä. Tämä tarkoitti sitä, että oleellisimmat animaatiot tehtiin jo ennen kuin yhtään käsikirjoitusta oli saatu aikaiseksi, jotta jaksot pystyttiin kasaamaan helposti ja uutta animaatiota tarvitsi luoda vähän, jos ollenkaan. Näin säästettiin kuluissa. Tämä sai useat piirretyt näyttämään erittäin halvoilta.
Filmation joutui myös rajoittamaan jaksojen sisältöä, ei vain rajoitetun animoinnin, vaan myös pääasiallisen kohdeyleisön, lasten, takia. Tämä näkyi varsin selvästi Batman-sarjakuvaan pohjaavassa piirrossarjassa, jossa vakavammat ja synkemmät aiheet oli eliminoitu tehokkaasti tarpeettomalla täytekomiikalla. Monet yhtiön piirretyistä sisälsivät niin sanotun opetusosion itse jakson päätteeksi.
60-luvulla Filmation oli yksi Hanna-Barberan (nykyään Cartoon Network Studios) harvoista kilpailijoista ja sen menestyneimpiin sarjoihin lukeutuivat Archie-sarjakuvien pohjalta tehty piirrossarja sekä Star Trek'iin pohjautuva animaatiosarja jossa ääninäyttelijöinä toimivat sarjan alkuperäiset näyttelijät. Archie-piirretyn suosio johti Hanna-Barberan päätökseen luoda kuuluisa Scooby Doo -piirretty. Vaikka Filmation tuotti Batman-animaatiosarjan, itse näyttelijöillä toteutetun TV-sarjan animoidun intron tuotti yhtiön kilpailija Hanna-Barbera. Tämän lisäksi Robinilla ja Shaggy'llä oli sama ääninäyttelijä, Casey Kasem.
1980-luku oli Filmationin kulta-aikaa, kun yhtiö alkoi vuonna 1983 tuottamaan Mattelin Masters of the Universe -lelusarjaan pohjaavaa piirrossarjaa He-Man. Kyseinen sarja olikin Filmationin tuottavin ja suosituin, ja sarjalla onkin yhä vankka fanipohja. Sarjan lopun jälkeen luotu sisarsarja She-Ra: Mahdin prinsessa ei menestynyt, vaikka sen animointi oli laadultaan parempaa. He-Man-piirretyn välillä järjetön säästökuuri johti siihen, että sarjan tuottaja Lou Scheimer päätyi ääninäyttelemään suurinta osaa sarjan sivuhahmoista.
Yhtiön viimeinen piirretty oli tieteis-länkkärisarja BraveStarr. Filmation suljettiin silloisen omistajan, kosmetiikkayhtiö, L'Oréalin päätöksestä vuonna 1989.
Tuotantoa

Filmationin tuotantoa 1960-luvulta 1980-luvulle, suluissa sarjan aloitusvuosi Yhdysvalloissa:
| 1960-luku | 1970-luku | 1980-luku |
| --- | --- | --- |
|  Rod Rocket (1963)  The New Adventures of Superman (1966)  The New Adventures of Superboy (1966)  The Superman/Aquaman Hour of Adventure (1967)  Journey to the Center of the Earth (1967)  Aquaman (1968)  The Archie Show (1968)  The Batman/Superman Hour (1968)  Fantastic Voyager (1968)  The Adventures of Batman (1969)  The Hardy Boys (1969) |  Groovie Goolies (1970)  Will the Real Jerry Lewis Please Sit Down? (1970)  Dick Tracy (1971)  Sabrina The Teenage Witch (1971)  The Brady Kids (1972)  Fat Albert and the Cosby Kids (1972)  Lassie's Rescue Rangers (1973)  Star Trek (1973)  My Favorite Martians (1973)  Mission: Magic (1973)  The New Adventures Of Gilligan (1974)  Shazam! (1974)  Valtteri Kisu (1975)  The Secrets of Isis (1975)  The Ghost Busters (1975)  Uncle Croc's Block (1975)  Tarzan, Lord of the Jungle (1976)  Ark II (1976)  The New Adventures of Batman (1977)  Space Academy (1977)  Space Sentinels (1977)  Tarzan and the Super 7 (1978)  Fabulous Funnies (1978)  Jason of Star Command (1979)  The New Adventures of Flash Gordon (1979)  Mighty Mouse (1979)  The Brown Hornet (1979) |  The Lone Ranger (1980)  The Tarzan/Lone Ranger Adventure Hour (1980)  Tom and Jerry Comedy Show (1980)  BlackStar (1981)  The New Adventures of Zorro (1981)  Kid Superpower Hour with Shazam! (1981)  The Tarzan/Lone Ranger/Zorro Adventure Hour (1981)  Gilligan's Planet (1982)  Sport Billy (1982)  He-Man (1983)  The Adventures of Fat Albert and the Cosby Kids (1984)  She-Ra: Mahdin prinsessa (1985)  The Original Ghostbusters (1986)  BraveStarr (1987) |
Buena Vista (Walt Disney Company)

Buena Vista Internationalin logo.
Buena Vista on Buena Vista Streetin varrella Burbankissa, Kaliforniassa sijainneiden The Walt Disney Companyn levittäjäjaostojen käyttämä tavaramerkki. Sen perusti Walt Disney vuonna 1953 Peter Panin julkaisun jälkeen levittääkseen itse omia elokuviaan ja televisiotuotantojaan ja samalla päättäen 20-vuotisen levittäjäsuhteen RKO Picturesin kanssa. The Walt Disney Company aloitti tavaramerkin käytöstäpoiston toukokuussa 2007 ja Suomessa hieman myöhemmin.
Casey Cizikas

| Casey Cizikas |
| --- | --- |

Henkilötiedot
Syntynyt: 27. helmikuuta 1991 (ikä 33) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  86 kg
Seura
Seura:  New York Islanders
Sarja:  NHL
Pelinumero:  53
Pelaajaura
Pääsarjaura:  2011–
Aik. seurat:  Bridgeport Sound Tigers (AHL)
NHL-varaus:  92. varaus, 2009 New York Islanders
Casey Cizikas (s. 27. helmikuuta 1991 Toronto, Ontario, Kanada) on kanadalainen jääkiekkoilija, joka pelaa NHL-joukkue New York Islandersissa. Hän pelasi neljä kautta OHL-joukkue Mississauga St. Michaels Majorsissa, joista kahdella kaudella teki yli 20 maalia. Hänet varattiin Islandersiin neljännellä kierroksella vuoden 2009 varaustilaisuudessa.
Ura ja yksityiselämä

Mississauga St. Michaels Majors varasi Cizikasin kolmantena pelaajana vuonna 2007 ja hän teki OHL-debyyttinsä kaudella 2007–2008 tehden 41 pistettä 62 pelissä, joka oikeutti tulokkaiden pistepörssin kymmenenteen sijaan.
Vuoden 2009 NHL:n varaustilaisuudessa New York Islanders varasi Cizikasin neljännellä kierroksella numerolla 92. Yhdeksän päivää myöhemmin hänet tuomittiin Mississaugassa vuoden ehdonalaiseen vankeuteen kuolemantuottamuksesta aiheutettuaan koulutoverinsa kuoleman rugbyottelussa. Hän jatkoi kaudella 2009–2010 Majorsissa, jossa oli joukkueen paras pistemies 62 pisteellään ja plus/miinus -lukemallaan +32. Cizikas valittiin seuraavalle ja hänen viimeiselle OHL-kaudelleen 2010–2011 joukkueen kapteeniksi. Hän teki 64 pistettä.
Kaudella 2011–2012 Cizikas lähetettiin AHL:ään Islandersin farmiseura Bridgeport Sound Tigersiin avaamaan ammattilaisuransa. Hän teki kaksi maalia 18. lokakuuta Providence Bruinsia vastaan ja oli joukkueensa toiseksi paras pistemies 45 pisteellään. Hänet kutsuttiin Islandersiin kesken kauden ja hän teki NHL-debyyttinsä 24. helmikuuta 2012 paikallisottelussa New York Rangersiä vastaan. Cizikas pelasi kauden aikana Islandersissa 15 peliä, joissa sai neljä syöttöpistettä. Ensimmäisen kahden pisteen pelinsä NHL:ssä hän pelasi 1. maaliskuuta 2012 Philadelphia Flyersia vastaan. Sound Tigersiin palaamisen jälkeen Cizikas loukkaantui ja oli sivussa runkosarjan viidestä viimeisestä ottelusta, mutta palasi pudotuspelien aikana.
Kaudella 2012–2013 NHL:n työsulun aikana Cizikas pelasi Sound Tigersissa. Hän teki 21 pistettä 31 pelissä. NHL-pelien alkaessa hänet kutsuttiin Islandersiin. Cizikas teki ensimmäisen NHL-maalinsa 29. tammikuuta 2013 Pittsburgh Penguinsin Marc-André Fleuryä vastaan. Hän teki kuusi maalia ja 15 pistettä 45 runkosarjaottelussa. Pudotuspeleissä hänelle merkittiin neljä pistettä kuuteen peliin.
Syyskuussa 2021 Cizikas teki Islandersin kanssa kuuden vuoden mittaisen ja yhteensä 15 miljoonan dollarin arvoisen jatkosopimuksen.
Tilastot

Käännös suomeksi
Rapsiöljy

Rapsin viljelyä Saksassa.
Rapsiöljy on rapsin (Brassica napus L.) siemenistä puristettua kasviöljyä, jonka rasvahappokoostumus on samankaltainen kuin rypsiöljyssä. Kertatyydyttymättömiä rasvahappoja on noin 60 prosenttia ja monityydyttymättömiä rasvahappoja yli 30 prosenttia. Näistä linolihappoa (omega-6) on noin 20 ja alfalinoleenihappoa (omega-3) noin 10 prosenttia.
Rapsiöljyä käytetään ruokaöljynä, margariinin raaka-aineena ja voiteluöljynä. Siitä on tehty myös biodieseliä.
Suurimmat rapsin tuottajat ovat Euroopan unioni, Kanada ja Kiina.
Casey Anderson

Casey Anderson (oik. Charles H. Anderson, 5. lokakuuta 1934 Chicagossa – n. 1976) oli yhdysvaltalainen blues- ja folklaulaja ja kitaristi, joka vuosina 1960–1976 levytti 10 albumia ja 7 singleä Elektra, ATCO, Forum Circle, Urania, Superstar, Edge ja Chelsea-levymerkeille.
Diskografia > Albumit

Goin' Places (1960)
The Bag I'm In (1962)
More Pretty Girls Than One (1964)
"Live" at the Ice House (1965)
Blues Is A Woman Gone (1965, kansikuvassa on Velvet Undergroundin Nico)
Sings Folk Songs (196?)
Casey Sings Out (196?)
The Kind Of Man I Am (1965)
Good Old Boys (1974)
Passing Time (1976)
Diskografia > Singlet

"Freedom Rider" / "Grim Reaper" (1961)
"Old Jay Gould" / "Easy Rider" (1963)
"Sweet Sidney" / "Easy Rider" (1963)
"This Little Light of Mine" / "Green Rocky Road" (1963)
"More Pretty Girls Than One" / "San Francisco Bay Blues" (1964)
"Say Yes" / "Blues Is A Woman Gone" (1965)
"Things You Do" / "God Knows I Love You" (1968)
"Gentle Lovin'" / "Suburbia" (1969)
"I'll Be Your Baby Tonight" / "Monsoon Season Hungries" (1970)
"Sunday Joe" / same (1970)
"The I Love You Waltz" / same (1970)
"Where Will I Find A Place To Sleep This Evening" / same (1973)
"Good Old Boys" / "California Calico Buckskin Breakdown Band" (1974)
"Country Music Is Alive And Well" / "The I Love You Waltz" (1975)
"Denver Dawg" / same (1976)
Aiheesta muualla

Kuvitettu diskografia
Erwin Ringel

Erwin Ringelin muistopatsas Wienissä.
Erwin Ringel (27. huhtikuuta 1921 Temesvar, Romania – 28. heinäkuuta 1994) oli itävaltalainen lääkäri ja lääketieteellisen psykologian professori. Hänen erikoisaloinaan olivat neurologia ja psykiatria.
Ringel tuli tunnetuksi tutkimalla itsemurhaa ja panostamalla itsemurhakuolemien ennaltaehkäisyyn. Ringel oli vankkumaton natsismin vastustaja, jonka vuoksi Gestapo pidätti hänet lyhyeksi ajaksi vuonna 1939. Vuonna 1943 hän kutsui Adolf Hitleriä julkisesti psykopaatiksi. Nuoruutensa vahvan natsivastaisuuden myötä hän perehtyi myös antisemitismiin.
Katolisen kirkon avustuksella Ringel perusti Wieniin itsemurhien ehkäisykeskuksen vuonna 1948. Hän oli perustamassa myös kansainvälistä itsemurhien ehkäisyyn keskittyvää järjestöä, International Association for Suicide Prevention (IASP) vuonna 1960. Itsemurhayrityksestä selvinneiden henkilöiden taustoja 1950-luvulla tutkittuaan hän kuvasi niin kutsutun presuisidaalisen oireyhtymän, johon hän luki kuuluviksi tyypillisimpiä itsemurhaa tai sen yritystä edeltäviä oireita ja samalla varoitusmerkkejä.
Vuonna 1961 Ringelille myönnettiin Wienin kaupungin Karl Renner -palkinto. Vuonna 1981 hänet nimitettiin lääketieteellisen psykologian professoriksi Wienin yliopistoon. IASP on vuodesta 1995 alkaen myöntänyt joka toinen vuosi hänen nimeään kantavaa The Ringel Service Award -palkintoa.
Ringel joutui vanhemmalla iällään tukeutumaan pyörätuoliin MS-taudin johdosta. Hän kuoli sydänkohtaukseen 73-vuotiaana.
Teokset

Erwin Ringel: Die österreichische Seele.  Kremayr & Scheriau, 1984.  ISBN 978-3218007610.  (saksaksi)
Erwin Ringel: Selbstmordverhütung.  Hans Huber Verlag, 1969.  ISBN 978-3880742246.  (saksaksi)
Buena Vistan taistelu

Taistelun kartta
Buena Vistan taistelu käytiin Meksikon–Yhdysvaltain sodan aikana 22.–23. helmikuuta 1847. Taistelussa kenraali Zachary Taylorin johtamat yhdysvaltalaiset joukot torjuivat kenraali Santa Annan johtamien meksikolaisten hyökkäyksen.
Taustaa

Kenraali Zachary Taylorin johtama armeija hyökkäsi Meksikon–Yhdysvaltain sodan alussa Teksasista Meksikoon. Taylor valtasi 25. syyskuuta 1846 Monterreyn kaupungin. Tämän jälkeen hän solmi meksikolaisten kanssa tulitauon. Yhdysvaltain presidentti James Polk suuttui tulitauosta, sillä hänen mielestään se antoi Meksikon armeijalle mahdollisuuden paeta. Polk menetti kaiken luottamuksen Taylorin sodanjohtokykyyn. Epätoivoisena Polk kääntyi Meksikon sodan ratkaisemiseksi poliittisen vastustajansa kenraali Winfield Scottin puoleen. Scott ehdotti maihinnousua Veracruziin, josta edettäisiin länteen ja vallattaisiin Meksikon pääkaupunki México. Tämän jälkeen meksikolaiset voitaisiin pakottaa rauhaan. Polk pelkäsi suunnitelman tekevän Scottista sodan sankarin ja vahvistavan poliittista vastustajaa. Hän kuitenkin hyväksyi suunnitelman.
Scottin suunnitelman toteuttamiseksi tarvittiin kokeneita joukkoja. Tammikuussa 1847 Scottin tarvitsemat joukot lähtivät Taylorin armeijasta kohti rannikkoa. Taylorin tehtäväksi jäi puolustaa vallattua Monterreytä. Taylor oli Whig-puolueen todennäköinen ehdokas vuoden 1848 presidentinvaaleissa. Hän epäili, että Polk ja Scott halusivat tuhota hänen poliittisen uransa vähentämällä hänen rooliaan sodassa. Taylor suuttui mutta kieltäytyi eroamasta tehtävistään, vaikka häntä oli loukattu.
Meksikon kenraali Santa Anna kokosi huonosti harjoitetun 20 000 miehen armeijan San Luis Potosíin, 400 kilometriä Monterreystä etelään. Hänen tiedustelijansa kaappasivat viestin, josta Santa Anna sai tietää Scottin suunnitelmasta ja Taylorin armeijan heikentymisestä. Santa Annan suunnitelmana oli lyödä ensin Taylor, minkä jälkeen hänen vahvistunut armeijansa kääntyisi etelään Veracruziin ja löisi Scottin maihinnousun. Santa Annan armeija lähti marssimaan kohti pohjoista 2. helmikuuta. Reitti kulki suurimmaksi osaksi aavikolla, jossa oli vähän vettä ja olemattomat laiduntamismahdollisuudet. Marssilla miesten ja hevosten ruokahuolto oli heikkoa ja armeija kärsi kylmästä riittämättömän vaatetuksen vuoksi. Marssin aikana Santa Annan armeija menetti 5 000 miestä tauteihin, väsymykseen ja karkaamisiin. Armeija saavutti 21. helmikuuta La Encarnaciónin, josta oli enää päivämatka Taylorin asemiin.
Santa Anna menetti yllätyksen tuoman edun, kun Texas Rangerien kapteeni Ben McCulloch livahti meksikolaisten vartioasemien läpi ja näki kukkulalta Meksikon armeijan leirin kokonaisuudessaan. Taylor valmistautui meksikolaisten hyökkäykseen asettamalla joukkonsa puolustukseen Angosturan solaan, lähelle Buena Vistan haciendaa, yksitoista kilometriä Saltillosta etelään.
Taistelu

Santan Annan komentamat 15 000 meksikolaista kohtasivat Taylorin 4 700 miestä 22. helmikuuta. Santa Annan joukot hyökkäsivät Taylorin vasenta siipeä vastaan iltapäivällä. Vasen siipi oli asemissa rikkonaisilla kukkuloilla, ja se torjui meksikolaisten hyökkäyksen. Taistelut loppuivat pimeyden tultua, ja yöllä satoi vettä. Aamunkoitteessa Santa Anna käynnisti päähyökkäyksensä Angosturan solassa. Hyökkäys torjuttiin, ja erityisesti majuri John Washingtonin komentama tykistö aiheutti meksikolaisille raskaat tappiot. Taylorin vasemmalla siivellä meksikolaiset menestyivät aluksi, kun he löivät 2. Indianan vapaaehtoisrykmentin pakoon ja valtasivat tykistöpatterin. Taylorin vasen siipi katosi, jolloin hänen taistelulinjansa keskusta perääntyi taistellen. Meksikolaisten ratsuväki teki laajan kaartoliikkeen oikealle ja hyökkäsi sen jälkeen takana ollutta yhdysvaltalaisten kuormastoa vastaan, mutta hyökkäys torjuttiin. Yhdysvaltalaisten taistelulinja vakiintui, ja tykistö sekä taisteluun lähetetty reservissä ollut jalkaväki pysäyttivät meksikolaisten hyökkäyksen vasemman siivellä. Iltapäivällä Santa Anna teki toisen hyökkäyksen, mutta yhdysvaltalaiset torjuivat senkin.
Santa Anna halusi pitää armeijansa koossa, jotta voisi taistella Scottin suunniteltua maihinnousuarmeijaa vastaan. Menetettyään 3 500 miestä hän vetäytyi taistelusta ja suuntasi etelään kohti Méxicoa. Taylor menetti taistelussa 650 miestä. Buena Vistan taistelu oli ratkaiseva Pohjois-Meksikossa ja käytännössä sotatoimet pohjoisessa päättyivät siihen.
Erwin Rösener

Erwin Rösener
Erwin Rösener (2. helmikuuta 1902 – 4. syyskuuta 1946) oli SS-kenraali (SS-Obergruppenführer), joka järjesti Sloveniassa siviilien joukkoteloituksia. Hänet tuomittiin Nürnbergin oikeudenkäynneissä kuolemansa jälkeen sotarikoksista.
Rösener syntyi Schwertessä, pohjois-Westfalenissa. Hän liittyi natsipuolueeseen ja SA:n ruskeapaitoihin 6. marraskuuta 1926.  Rösener anoi Waffen-SS:n jäsenyyttä lokakuussa 1929 ja hakemus hyväksyttiin 1930. Hänet ylennettiin vuosien 1930-1944 välillä 11 kertaa ja hänestä tuli SS-Obergruppenführer ja Waffen-SS- ja poliisijoukkojen kenraali.  Rösener oli myös Freundeskreis der Wirtshaft (suom. talouden ystäväpiiri) -ryhmän jäsen. Ryhmä koostui saksalaisista teollisuusmiehistä, joiden tarkoitus oli kerätä varoja "Kolmannen valtakunnan" rotututkimuksiin. Rösener kuului SS-joukkojen komentaja Heinrich Himmlerin lähipiiriin ja sodan lopussa raportoikin suoraan hänelle.
Vuoden 1941 lopusta sodan loppuun SS-joukkojen komentaja Himmler järjesti Rösenerin SS-divisioona Alpenlandiin, jonka alueeseen Slovenia kuului. Lokakuusta 1944 sodan loppuun Rösener oli partisaanivastaisten toimien päällikkönä Ljubljanassa.  Hän järjesti siviilien, panttivankien ja sotavankien teloituksia, ja nämä teot johtivat myöhemmin sotarikollisten tuomitsemiseen Nürnbergissä. Rösener työskenteli yhdessä Leon Rupnikin ja piispa Gregorij Rožmanin kanssa partisaanien vastaissa taisteluissa ja antoi määräyksen Slovenian natsimielisten kodinturvajoukkojen perustamiseen 24. syyskuuta 1943.
Rösener pakeni Itävaltaan sodan lopussa, mutta britit pidättivät hänet ja luovuttivat hänet Jugoslaviaan. Hän joutui oikeuteen yhdessä Leon Rupnikin, Gregorij Rožmanin ja monen muun kanssa, ja tuomittiin kuolemaan 30. elokuuta 1946. Rösener hirtettiin 4. syyskuuta 1946  ja haudattiin merkitsemättömään hautaan Ljubljanan Žalen hautausmaalle.
Aiheesta muualla

http://forum.axishistory.com/viewtopic.php?t=42432
http://www.fpp.co.uk/Himmler/Note041241.html
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Erwin Rösener
Käännös suomeksi
ProAgria

ProAgria on suomalainen valtakunnallinen maatalousalan neuvonta- ja kehittämisorganisaatio. ProAgria tarjoaa palveluja maatalous- ja maaseutuyrittäjille ympäri Suomen sekä tekee yhteistyötä elintarvikeketjun eri toimijoiden kanssa.
ProAgrian toimialoja ovat maito ja nurmi (lypsykarjatilojen kehittäminen), kasvi (kasvintuotannon kehittäminen), liha (sika-, lihanauta-, lammas- ja vuohitilojen tuotannon kehittäminen), hevoset (hevostilojen kehittäminen), matkailu ja ruoka, elintarvikkeet, urakointi, hyvinvointi, kalat ja kalavesialueet, luomutuotanto ja muu yritystoiminta.
ProAgriaan kuuluvat alueelliset ProAgria-keskukset sekä Keskusten Liitto. ProAgria muodostaa yhdessä nautakarjanjalostukseen ja keinosiemennykseen erikoistuneen Faban, ruotsinkielinen ProAgria Svenska Lantbrukssällskapens Förbundin sekä Valio Oy Alkutuotannon kanssa ProMaatalous-yhteistyöryhmän.
ProAgria julkaisee maatalousalan lehtiä Käytännön Maamies ja KMVET yhdessä Agrologien liiton kanssa.
ProAgrian historia alkaa vuodesta 1797, kun Suomen Talousseura perustettiin Suomen maatalouden, elinkeinojen ja kaupan vahvistamiseksi.
ProAgria Kiinteistönvälitys Oy LKV
Suomenkieliset ProAgria-keskukset sekä ProAgria ÖSL omistavat maaseutukiinteistöjen välitykseen keskittyvän ProAgria Kiinteistönvälitys Oy LKV:n.
ProAgria Tapahtumat Oy
Kaikkien ProAgria-keskusten omistama ProAgria Tapahtumat Oy vastaa KoneAgria- ja Farmari-näyttelyiden järjestämisestä.
Aiheesta muualla

ProAgrian verkkosivut
Rappula

Rappula on Salon kaupunginosa, joka rajoittuu Halikon kuntaan ja sijaitsee Rappulanmäessä. Alueella on sekä pientaloasutusta että korkeita kerrostaloja, joita alettiin rakentaa 1960-luvulla.
Casey DeSantis

| Casey DeSantis |
| --- | --- |
 DeSantis vuonna 2019
Floridan ensimmäinen nainen
 8. tammikuuta 2019–  
Edeltäjä:  Ann Scott
Henkilötiedot
Syntynyt: 26. kesäkuuta 1980 (ikä 44)  Troy, Ohio, Yhdysvallat
Ammatti:  televisiojuontaja
Puoliso:  Ron DeSantis
Lapset:  3
Tiedot
Puolue:  republikaani
Koulutus:  College of Charleston (Bachelor of Science)
Jill Casey DeSantis (o.s. Black, s. 26. kesäkuuta 1980) on yhdysvaltalainen entinen uutisankkuri ja televisiojuontaja, ja nykyinen Floridan ensimmäinen nainen. Hänen puolisonsa on Floridan kuvernööri Ron DeSantis.
Ura

Uransa alkuvaiheessa DeSantis juonsi NBC:n golf-ohjelmia. Hän toimi myös uutisankkurina Jacksonvillen paikallisella WJXT-kanavalla.
Vuonna 2014 DeSantis oli luomassa The Chat -keskusteluohjelmaa. Hän on käsikirjoittanut ja tuottanut televisiodokumentin Champion, The JT Townsend Story, joka kertoo high school -jalkapallon pelaaja J.T. Townsendista. Vuonna 2018 Florida Politics -lehti kuvasi DeSantista yhdeksi tunnetuimmista televisiokasvoista Jacksonvillen alueella.
Yksityiselämä

Hän tapasi silloisen laivastoupseeri Ron DeSantisin Jacksonvillen laivastotukikohdan golfkentällä. Pari meni naimisiin syyskuussa 2010. Heillä on kolme lasta: Madison, Mamie ja Mason.
Lokakuussa 2021 Ron ilmoitti, että Caseyllä on rintasyöpä. Maaliskuussa 2022 hänen kerrottiin selättäneen syövän.
Aiheesta muualla

Kuvia tai muita tiedostoja aiheesta Casey DeSantis Wikimedia Commonsissa